CELEX: E2013P0009
Language: et
Date: 2013-06-28 00:00:00
Title: EFTA järelevalveameti 28. juunil 2013 Norra Kuningriigi vastu algatatud hagi (Kohtuasi E-9/13)

3.10.2013   
            
            
               ET
            
            
               Euroopa Liidu Teataja
            
            
               C 287/13
            
         EFTA järelevalveameti 28. juunil 2013 Norra Kuningriigi vastu algatatud hagi
   (Kohtuasi E-9/13)
   2013/C 287/09
   EFTA järelevalveamet, Rue Belliard 35, 1040 Brüssel, Belgia, keda esindavad Xavier Lewis ja Markus Schneider, on algatanud 28. juunil 2013 EFTA kohtus hagi Norra Kuningriigi vastu.
   EFTA järelevalveamet taotleb, et EFTA kohus
   
               1)
            
            
               tuvastaks, et olles jätnud ettenähtud aja jooksul i) võtmata kõik Euroopa Majanduspiirkonna lepingu XIII lisa II peatüki punktis 16a osutatud õigusakti (komisjoni direktiiv 2010/48/EL, 5. juuli 2010, millega kohandatakse tehnika arenguga Euroopa Parlamendi ja nõukogu direktiivi 2009/40/EÜ mootorsõidukite ja nende haagiste tehnoülevaatuse kohta), mida on kohandatud EMP lepingu protokolliga nr 1, rakendamiseks vajalikud meetmed või ii) jätnud järelevalveametile kõnealustest meetmetest teatamata (mõlemad v.a. tehnoülevaatuse kontrollkaarte käsitleva direktiivi II lisa lõige 3, mida tuleb rakendada 31. detsembriks 2013), ei ole Norra Kuningriik täitnud kõnealusest õigusaktist ja EMP lepingu artiklist 7 tulenevaid kohustusi;
            
         
               2)
            
            
               kohustaks Norra Kuningriiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               EFTA järelevalveamet on seisukohal, et Norra ei ole täitnud direktiivi 2010/48/EL artiklist 2 ja EMP lepingu artiklist 7 tulenevaid kohustusi, jättes vastu võtmata meetmed, mida on vaja direktiivi ettenähtud aja jooksul rakendamiseks, või jättes järelevalveametile kõnealustest meetmetest teatamata (mõlemad v.a. tehnoülevaatuse kontrollkaarte käsitleva direktiivi II lisa lõige 3, mida tuleb rakendada 31. detsembriks 2013).